8.2.2023
ET
Euroopa Liidu Teataja
L 38/71
I liide Taastuvate energiaallikate sektorid Käesolevas sektorileppes sätestatud finantseerimistingimustele vastavad järgmised taastuvate energiaallikate sektorid tingimusel, et nende mõju käsitletakse kooskõlas OECD nõukogu 2012. aasta soovitusega keskkonda ja riiklikult toetatavaid ekspordikrediite käsitlevate ühiste lähenemisviiside ning keskkonnaalase ja sotsiaalse hoolsuskohustuse kohta (1) (mida on hiljem muutnud OECD ekspordikrediidi ja krediiditagatiste töörühma (ECG) liikmed ning mille on vastu võtnud OECD nõukogu): a) tuuleenergia (2); b) geotermiline energia; c) tõusu ja mõõna energia; d) lainete energia; e) osmootne energia; f) fotogalvaaniline päikeseenergia; g) päikese soojusenergia; h) ookeanide soojusenergia; i) bioenergia: kõik jätkusuutlikud prügilagaasil, reoveekäitlusrajatise gaasil, biogaasienergial või biomassist saadud kütusel põhinevad energiarajatised.
Biomass – põllumajanduslikust tootmisest (kaasa arvatud taimsed ja loomsed ained), metsatööstusest ja sellega seotud tootmisest pärit toodete, jäätmete ja jääkide bioloogiliselt lagunev fraktsioon ning tööstus- ja olmejäätmete bioloogiliselt lagunev fraktsioon; j) hüdroenergia; k) energiatõhusus taastuvate energiaallikatega seotud projektides.
(1) 2012. aasta soovitust kohaldatakse samamoodi projektide puhul, mis ei vasta kõnealustele finantseerimistingimustele.
(2) Tuuleturbiinide paigaldamisel kasutatavate tõstukplatvormide puhul on pikim tagasimaksetähtaeg 12 aastat.